Lav et referat af nedenstående tekst:

Tekst:
Det kan godt være at folk ikke vil have den her - men nu kommer ulven altså sammen med en dinosaurer og nogle vildsvin. Heldigvis er de bare lavet i træ af tre motorsavsskulptører til at skulle stå på naturlegepladsen i Arden. - Det er ikke så meget anderledes at lave skulpturer på andre måder, det er jo bare et hurtigt værktøj, siger Dorthe Hedensted Lund, der er en af de tre motorsavskulptører bag dyreparken. Niels Ejner Petersen og Peter Hausgaard Gregersen er de to andre skulptører, og de har siden torsdag arbejdet på skulpturerne, som skal stå færdige lørdag aften. Det er erfarne kræfter, der er blevet hentet til Arden - trioen står nemlig også bag nogle af skulpturerne i Blokhus Skulpturoark. De startede med rå stammer, og allerede fredag på andendagen begynder de virkelig at tage form. - Det er bare at tage det lidt efter lidt. Man starter med en stor sav og nogle grove snit, lange lige snit. Senere skifter man til mindre sav, og så er snittene heller ikke så lige længere. Så begynder man at gøre det rundt og formgive og så videre, siger Niels Ejner Petersen om arbejdet. Meningen er, at bjørnen og de øvrige træskulpturer skal ind og stå side om side med parkens allerede eksisterende dyr. Og allerede inden de står færdige, er folkene bag Arden Dyrepark begejstrede: - Vi håber, at det bliver en beginvenhed, vi kan gentage hvert år i de her tre dage i kristihimmelfartsferien. Vi har faktisk allerede sagt til dem, de godt kan komme igen næste år, siger Frank Damborg, der er formand for dyreparken.

Referat:
Tre nye dyr er blevet føjet til Arden Dyrepark takket være tre erfarne motorsavskulptører.